Diari Oficial de la Generalitat Valenciana


Sumari del DOGV 1664, del 15-11-1991 (1991/823244)

ACORD d'11 de novembre de 1991, del Govern Valencià, pel qual aprova definitivament el projecte de modificació numero 5/1989 del Pla General d'Ordenació Urbana d'Elda, referent a canvi de classificació de sol a la zona Alto del Pino.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1664

Data del DOGV
:   15-11-1991

Secció del DOGV
:   ALTRES DISPOSICIONS

Número del document
:   1991/823244


Data del document
:   11-11-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord d'11 de novembre de 1991, del Govern Valencià, pel qual aprova definitivament el projecte de modificació núm. 5/89 del Pla General d'Ordenació Urbana d'Elda, referent a canvi de classificació de sòl a la zona Alto del Pino.  
El Govern Valencià, en la reunió del dia 11 de novembre de 1991, adoptà l'acord següent:  
Amb data 30 de març de 1989 el ple de l?Ajuntament d'Elda aprovà inicialment el projecte de modificació núm. 5/89 del Pla General d?Ordenació Urbana, sobre canvi de classificació de sòl a la zona Alto del Pino, el va sotmetre a informació pública durant el termini d'un mes i el va publicar a aquest efecte en el diari La Verdad el 20 d'abril de 1989, en el Butlletí Oficial de la Província el 27 d'abril de 1989 i en el Butlletí Oficial de l'Estat el 18 de gener de 1990, sense que es presentaren al·legacions.  
Amb data 15 de juny de 1990 el ple de l'ajuntament aprovà provisionalment l'esmentada modificació 5/89.  
La Diputació Provincial d'Alacant informà favorablement sobre la modificació amb data 24 d'octubre de 1990.  
La Comissió Territorial d'Urbanisme d'Alacant informà favorablement sobre el projecte de referència en la sessió del dia 29 de gener de 1991, tot i que, atès que afecta zona verda, s'hauria de seguir el tràmit establert en l'article 50 de la Llei del Sòl.  
El Conseller d'Obres Públiques, Urbanisme i Transports informà favorablement sobre el projecte mitjançant la Resolució amb data 12 de març de 1991.  
Amb data 19 de setembre de 1991 la Comissió Permanent del Consell d'Estat emeté informe favorable.  
La modificació que es pretén fer és requalificar sòl destinat a viari i a sistema complementari de parcs i jardins urbans, com a sòl urbà, zona d'ordenances, clau 1.3.  
Es palesa la necessitat de renovació del parc d'habitatges per a atendre d'una manera definitiva la necessitat d'habitatges permanents en aquest sector.  
La finalitat de la modificació es evitar el desarrelament de la població, obtenir sòl útil i barat amb la finalitat de desplegar promoció pública d'habitatges, destinats a cobrir les necessitats d'un sector marginal de la població.  
Les necessitats d'equipament de la zona queden cobertes, els sistemes complementaris queden igual, per la requalificació d'una zona propera com a sistema complementari d'equipaments i zones verdes, i s'ha previst, a més, la requalificació d'una zona com de parcs i jardins urbans, de l'àrea de protecció de servitud del llit del riu.  
S'ha seguit el procediment establert en els articles 40, 41 i 50 de la Llei del Sòl, i concordants del Reglament de Planejament.  
Vistos els preceptes legals citats, la Llei del Sòl, el Reglament de Planejament, la Llei de Procediment Administratiu i d'altres d?aplicació pertinent, d'acord amb el Consell d'Estat, a proposta del Conseller d'Obres Públiques, Urbanisme i Transports, el Govern Valencià  
ACORDA:  
Aprovar definitivament el projecte de modificació núm. 5/89 del Pla General d'Ordenació Urbana d'Elda, sobre canvi de classificació del sòl a la zona Alto del Pino.  
Contra el transcrit acorda el qual esgota la via administrativa, es pot interposar recurs de reposició davant del Govern Valencià en el termini d'un mes, comptador des del dia següent al de la publicació d'aquest acord.  
València, 11 de novembre de 1991.  
El Conseller Secretari del Govern Valencià,   
EMERIT BONO I MARTINEZ